മോഷ്ടിച്ച മിനി ലോറിയുമായി കോഴിക്കോട് നഗരത്തില് ഭീകരാന്തരീക്ഷം സൃഷ്ടിച്ച രണ്ടു യുവാക്കളെ പൊലിസ് അതിസാഹസികമായി പിന്തുടര്ന്ന് പിടികൂടി കോഴിക്കോട്: മോഷ്ടിച്ച മിനി ലോറിയുമായി കോഴിക്കോട് നഗരത്തില് ഭീകരാന്തരീക്ഷം സൃഷ്ടിച്ച രണ്ടു യുവാക്കളെ പൊലിസ് അതിസാഹസികമായി പിന്തുടര്ന്ന് പിടികൂടി. എലത്തൂര് സ്വദേശി അബാസ്, നടക്കാവ് സ്വദേശി നിധീഷ് എന്നിവരാണ് അറസ്റ്റിലായത്.മലാപറമ്ബ് റോഡ് സൈഡില് നിര്ത്തിയിട്ട, മിനിലോറി മോഷ്ടിച്ച ഇരുവരും വാഹനവുമായി ആദ്യം പോയത് എലത്തൂര് ഭാഗത്തേക്ക്. അതിനിടെ ഒരു വാഹനം ഇടിച്ചിട്ടു. അവിടെ നിര്ത്താതെ വീണ്ടും ലോറി തിരിച്ച് നഗരത്തിലേക്ക് കടന്നു. അപ്പോഴേക്കും ഈ ലോറിയുടെ വിവരങ്ങള് നാട്ടുകാര് പൊലിസിനു കൈമാറിയിരുന്നു. നടക്കാവിലേക്കെത്തിയ ലോറി പിന്തുടര്ന്ന് എലത്തൂര് പൊലിസിനു പിന്നാലെ നടക്കാവ് പൊലിസും ചേവായൂര് പൊലിസും എത്തി. ഇതിനിടെ നടക്കാവ് സ്റ്റേഷന് പരിധിയില് മാത്രം മൂന്നു വാഹനങ്ങള് ഇടിച്ചിട്ടു. ബിലാത്തിക്കുളം ക്ഷേത്രത്തിനു മുന്നിലൂടെയുള്ള റോഡില് പ്രവേശിച്ചെങ്കിലും കല്വിളക്കില് തട്ടി ലോറി നിന്നു. ഡ്രൈവര് ഇറങ്ങി ഓടി. നാട്ടുകാരുടെ സഹായത്തോടെ പൊലിസ് ഇയാളെ പിടികൂടുകയായിരുന്നു. . അരമണിക്കൂറിലധികം സമയമാണ് ലോറിയുമായി യുവാക്കള് പൊലിസിനെ ചുറ്റിച്ചത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,